钦定古今图书集成/明伦汇编/官常典/第576卷 > 荅里麻
## 钦定古今图书集成/明伦汇编/官常典/第576卷 > 荅里麻

按《元史》本传：“荅里麻，高昌人。大父撒吉斯为辽王傅，
世祖称其贤。从讨李璮，以勋授山东行省大都督。荅
里麻弱冠入宿卫。大德十一年，授御药院达鲁花赤，
迁回回药物院。寻出佥湖北山南两道廉访司事，召
拜监察御史。时丞相帖木迭儿专权贪肆，荅里麻帅
同寅亦怜真、马祖常劾其罪。高昌僧恃丞相威，违法”
娶妇。南城荅里麻诘问之，奋不顾利害，风纪由是大
振。擢河东道廉访副使。隰州村民赛神，因醉殴杀姚
甲，为首者乘闹逃去。有司逮同会者系狱，历岁不决。
荅里麻曰：“杀人者既逃，存亡不可知，此辈皆诖误无
罪，而反桎梏耶？”悉纵之。至治元年，帖木迭儿复相，以
复仇为事，荅里麻辞去。明年，改燕南道廉访副使。开
州达鲁花赤石不花歹颇著政绩，同僚忌之，嗾民诬
其与民妻俞氏饮，荅里麻察知俞氏乃八十老妪石
不花歹实不与饮酒。于是扺诬告者罪，石不花歹复
还职。行堂，县民砍桑道侧，偶有人借斧削其杖，其人
夜持杖劫民财，事觉，并逮斧主，与盗同下狱。《荅里麻》
原其未尝知情，即纵之。深州民媪怒，殴儿妇死，妇方
抱其子，子亦误触死。媪年七十，同僚议免刑，荅里麻
不可曰：“国制，罪人七十免刑，为其血气已衰，不任刑
也。媪既能杀二人，何谓衰老？”卒死狱中。至治元年，除
济宁路总管，兴学劝农，百废具修，府无停事。济阳县
有牧童持铁连结击野雀，误杀同牧者，系狱数岁，荅
里麻曰：“小儿误杀同牧者，实无杀人意，难以定罪。”罚
铜遣之。泰定元年，升福建廉访使。朝廷遣宦官伯颜
催督绣段，横取民财，宣政院判官术邻亦取赂于富
僧荅，里麻皆劾之。迁浙西廉访使。会文宗发江陵，阿儿哈秃来谕旨，求赂不获，还谮于朝。召至京，处以重
罪。比至，帝怒解，迁上都同知留守。天历元年八月，明
宗崩，文宗入正大统，使者旁午，荅里麻朝暮尽力，事
无缺失，帝特赐锦衣以嘉之。天历三年，迁淮东廉访
使。明年，召拜刑部尚书。国制，新君即位，必赐诸王、驸
马、妃主及宿卫官吏金帛。《荅里麻》曰：“必唱名给散，无
虚增之数。”国费大省。帝复赐黄金腰带，以旌其能。元
统元年，升辽阳行省参知政事。高丽国使朝京，道过
辽阳，谒省官，各奉布四疋、书一幅，用征东省印封之。
荅里麻诘其使曰：“国制设印，以署公牍，防奸伪，何为
封私书？况汝出国时，我尚在京，未为辽阳省官，今何
故有书遗我？汝君臣何欺诈如是耶？”使辞屈，还其书
与布。元统三年，迁山东廉访使。时山东盗起，陈马骡
及新李白昼杀掠，荅里麻以为官吏贪污所致，先劾
去之，而后上《擒贼方略》。朝廷嘉纳之，即遣兵擒获，齐、
鲁以安。除大都路留守。帝宴大臣于延春阁，特赐荅
里麻白鹰，以表其贞廉。帝尝命荅里麻修七星堂，先
是，修缮必用赤绿金银装饰，荅里麻独务朴素，令画
工图山林景物，左右年少皆不然。是岁秋，车驾自上
京还，入观之，乃大喜，以手抚壁，叹曰：“有心哉，留守也！”
赐白金五十两、锦衣一袭。至正六年，升河南行省右
丞，改翰林学士承旨。至正七年，迁陕西行台中丞，时
年六十九。致仕后，召商议中书平章政事，不拜，全俸
优养终身。